paragraph_text: U 19. je stoljeću postao poznat kao središte tekstilne industrije, posebice prerade vune. To ga je obilježilo u tolikoj mjeri da je dobio nadimak "svjetska prijestolnica vune".<ref>History of Bradford, visitbradford.com Tekstilni je sektor u Bradfordu u padu od sredine 20. stoljeća. Od tog vremena, Bradford je postao značajna turistička destinacija, između ostalog i prvi UNESCO-ov grad filma<ref>Bradford - City of Film, digyorkshire.com, 12. lipnja 2009. s atrakcijama kao što su Nacionalni muzej medija u sklopu kojega je prvo IMAX kino u Europi, gradski park, kazalište Alhambra, radničko naselje Saltaire, popularni azijski restorani, međunarodni filmski festival i umjetnička galerija Cartwright Hall.<ref>Visit Bradford: 50 Things to Do in Bradford District, visitbradford.com Međutim, Bradford se suočio sa sličnim izazovima kao i ostatak postindustrijskog područja sjeverne Engleske, uključujući deindustrijalizaciju, socijalne nemire i ekonomsku krizu.